ඇමරිකා එක්සත් ජනපදයේ ස්මිත්සෝනියන් ජාතික සත්වෝද්‍යානයේ වසර 44 ක් ගත කළ ශ්‍රී ලංකාවේ උපන් ශාන්ති නැමති ඇතින්නිය මියගොස් තිබෙනවා. 1975 වසරේ උපත ලබා ඇති ඇය, පින්නවල අලි අනාථාගාරයේ සිට 1976 දී ඇමරිකා එක්සත් ජනපදයේ ස්මිත්සෝනියන් ජාතික සත්වෝද්‍යානයට ලබාදී ඇත්තේ ශ්‍රී ලංකාවේ ළමයින්ගේ පරිත්‍යාගයක් ලෙසින්.ආසියානු ඇතින්නියකගේ ආයු කාලය සාමාන්‍යයෙන් වසර 45 ක් පමණ වන අතර, ශාන්ති රෝගාතුර වී ඇත්තේ වසර 40 ඉක්මවීමෙන් අනතුරුවයි.ඔස්ටියෝ ආතරයිටිස් රෝගයට ගොදුරු වී ඇති ශාන්තිගේ තත්වය යළි ප්‍රකෘතිමත් නොවන ආකාරයෙන් පිරිහීමත් සමඟ ඇයට වේදනාත්මක නොවන මරණයක් ලබාදීමට සත්වෝද්‍යාන බලධාරීන් තීරණය කර තිබෙනවා.